CELEX: 32020R1560
Language: ro
Date: 2020-10-26 00:00:00
Title: Regulamentul de punere în aplicare (UE) 2020/1560 al Comisiei din 26 octombrie 2020 de modificare a anexei VI la Regulamentul (CE) nr. 152/2009 de stabilire a metodelor de analiză pentru determinarea constituenților de origine animală pentru controlul oficial al furajelor (Text cu relevanță pentru SEE)

27.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 357/17
               
            
         REGULAMENTUL DE PUNERE ÎN APLICARE (UE) 2020/1560 AL COMISIEI
         din 26 octombrie 2020
         de modificare a anexei VI la Regulamentul (CE) nr. 152/2009 de stabilire a metodelor de analiză pentru determinarea constituenților de origine animală pentru controlul oficial al furajelor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (1), în special articolul 34 alineatul (6),
         întrucât:
         
                     (1)
                  
                  
                     Regulamentul (CE) nr. 152/2009 al Comisiei (2) stabilește metode de testare utilizate pentru a sprijini controalele oficiale în vederea asigurării respectării interdicției de utilizare a proteinelor animale prelucrate în hrana pentru animalele de la care se obțin produse alimentare. Acestea includ metode de analiză pentru determinarea constituenților de origine animală pentru controlul oficial al furajelor, care sunt descrise în anexa VI la regulamentul respectiv și care se efectuează prin microscopie optică sau reacție în lanț a polimerazei (PCR).
                  
               
                     (2)
                  
                  
                     Laboratorul de referință al Uniunii Europene pentru proteinele animale din furaje și laboratoarele naționale de referință din statele membre au întâmpinat dificultăți în interpretarea rezultatelor după punerea în aplicare a metodei de microscopie optică descrise în anexa VI la Regulamentul (CE) nr. 152/2009.
                  
               
                     (3)
                  
                  
                     Pentru a asigura claritatea și securitatea juridică și pentru a evita interpretările divergente, este oportun să se modifice anumite dispoziții din anexa VI.
                  
               
                     (4)
                  
                  
                     În special, diagrama de observare pentru detectarea particulelor animale în furajele combinate și materiile prime furajere trebuie să fie modificată pentru a clarifica situațiile în care este necesară o singură determinare pentru a încheia analiza. De asemenea, exprimarea rezultatelor ar trebui să fie detaliată mai în amănunt. În cele din urmă, caracteristicile echipamentului și pregătirea eșantioanelor trebuie ajustate pe baza experienței dobândite în decursul ultimilor șase ani de punere în aplicare a metodei.
                  
               
                     (5)
                  
                  
                     Prin urmare, anexa VI la Regulamentul (CE) nr. 152/2009 trebuie modificată în consecință.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa VI la Regulamentul (CE) nr. 152/2009 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 octombrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 95, 7.4.2017, p. 1.
         
            (2)  Regulamentul (CE) nr. 152/2009 al Comisiei din 27 ianuarie 2009 de stabilire a metodelor de eșantionare și analiză pentru controlul oficial al furajelor (JO L 54, 26.2.2009, p. 1).
      
      
         
            ANEXĂ
            Anexa VI la Regulamentul (CE) nr. 152/2009 se modifică după cum urmează:
            
                        (1)
                     
                     
                        punctul 2.1.1. se înlocuiește cu următorul text:
                        „Principiu
                        
                        Constituenții de origine animală care pot fi prezenți în materiile prime furajere și furajele combinate trimise pentru a fi analizate se identifică pe baza caracteristicilor tipice, identificabile prin examinare microscopică, cum ar fi fibre musculare și alte particule de carne, cartilagii, oase, coarne, păr, păr de porc, sânge, globule grase din lapte, cristale de lactoză, pene, coji de ouă, oase și solzi de pește.”
                     
                  
                        (2)
                     
                     
                        punctul 2.1.2.1.3.2 se înlocuiește cu următorul text:
                        „Glicerol (nediluat, vâscozitate: 1 490 cP) sau un mediu de montare cu proprietăți echivalente pentru pregătirea lamelor nepermanente.”
                     
                  
                        (3)
                     
                     
                        punctul 2.1.2.2.2 se înlocuiește cu următorul text:
                        „Echipament de măcinare: moară cu cuțite sau moară cu rotor. Dacă este utilizată o moară cu rotor, sitele ≤ 0,5 mm sunt interzise.”
                     
                  
                        (4)
                     
                     
                        punctul 2.1.2.2.3 se înlocuiește cu următorul text:
                        „Sitele cu ochiuri pătrate de 0,25 mm și 1 mm lățime. Cu excepția cernerii în prealabil a eșantioanelor, diametrul sitelor nu trebuie să depășească 10 cm pentru a evita pierderea de materiale. Nu este necesară calibrarea sitelor.”
                     
                  
                        (5)
                     
                     
                        la punctul 2.1.2.2 se adaugă următoarele puncte:
                        
                                    „2.1.2.2.9.
                                 
                                 
                                    Cuptor de laborator
                                 
                              
                                    2.1.2.2.10.
                                 
                                 
                                    Centrifugă
                                 
                              
                                    2.1.2.2.11.
                                 
                                 
                                    Filtru de hârtie: filtru din celuloză de calitate (dimensiunea porilor 4-11 μm).”
                                 
                              
                  
                        (6)
                     
                     
                        punctul 2.1.3.1 se înlocuiește cu următorul text:
                        „Eșantionare
                        Se utilizează un eșantion reprezentativ, prelevat în conformitate cu dispozițiile din anexa I la prezentul regulament.”
                     
                  
                        (7)
                     
                     
                        punctul 2.1.3.3.1 se înlocuiește cu următorul text:
                        „Uscarea eșantioanelor: eșantioanele cu un conținut de umiditate > 14 % se usucă înainte de tratare în conformitate cu anexa III la prezentul regulament.”
                     
                  
                        (8)
                     
                     
                        punctul 2.1.3.3.2 se înlocuiește cu următorul text:
                        „Cernerea în prealabil a eșantioanelor: pentru a colecta informații privind posibila contaminare ambientală a furajelor, se recomandă să se cearnă în prealabil la 1 mm furajele sub formă de pelete și grăunțele și apoi să se pregătească, să se analizeze și să se raporteze separat cele două fracțiuni rezultate, care trebuie să fie considerate ca eșantioane distincte.”
                     
                  
                        (9)
                     
                     
                        ultimul paragraf de la punctul 2.1.3.3.4 se înlocuiește cu următorul text:
                        „Sedimentul se colectează într-un filtru de hârtie plasat într-o pâlnie pentru a permite separarea restului de TCE, evitându-se în același timp depunerile de grăsime în sediment. Sedimentul se usucă. Se recomandă cântărirea ulterioară a sedimentului (cu o precizie de 0,001 g) pentru a controla etapa de sedimentare. În fine, sedimentul se cerne la 0,25 mm și se examinează cele două fracțiuni rezultate, cu excepția cazului în care cernerea nu este considerată necesară.”
                     
                  
                        (10)
                     
                     
                        prima teză de la punctul 2.1.4.1 se înlocuiește cu următorul text:
                        „Lamele microscopice se pregătesc din sediment și, în funcție de alegerea operatorului, fie din reziduu de flotație, fie din materie primă.”
                     
                  
                        (11)
                     
                     
                        punctul 2.1.4.2, inclusiv diagramele 1 și 2 ale acestuia, se înlocuiește cu următorul text:
                        „Diagrama de observare pentru detectarea particulelor animale în furajele combinate și materiile prime furajere
                        Lamele microscopice pregătite se observă în conformitate cu diagramele de observare stabilite în diagramele 1 și 2.
                        Observațiile microscopice se realizează utilizând microscopul compus pe sediment și, în funcție de alegerea operatorului, fie pe reziduul de flotație, fie pe materia primă. Microscopul stereoscopic poate fi utilizat în plus față de microscopul compus pentru fracțiunile grosiere. Fiecare lamă se examinează în întregime la diferite amplificări. Explicații precise cu privire la modul de utilizare a diagramelor de observare sunt detaliate printr-o PSO stabilită de laboratorul de referință al UE pentru detectarea proteinelor animale în hrana pentru animale și publicată pe site-ul internet al acestuia.
                        Numărul minim de lame care trebuie observate în fiecare etapă a diagramelor de observare trebuie să fie strict respectat, cu excepția cazului în care întregul material al fracțiunii nu permite să se ajungă la numărul prevăzut de lame, de exemplu atunci când nu este obținut niciun sediment. Nu se utilizează mai mult de 6 lame pentru fiecare determinare pentru înregistrarea numărului de particule.
                        Atunci când se prepară lame suplimentare pe reziduul de flotație sau pe materia primă utilizând un mediu de montare mai specific cu proprietăți de colorare, astfel cum se prevede la punctul 2.1.2.1.4, pentru a caracteriza suplimentar structurile (de exemplu pene, fire de păr, mușchi sau particule de sânge) care au fost detectate pe lame pregătite de alte medii de montare, astfel cum se prevede la punctul 2.1.2.1.3, numărul de particule se calculează pe baza unui număr de maximum 6 lame pentru fiecare determinare, inclusiv lamele suplimentare cu un mediu de montare mai specific.
                        Pentru a facilita identificarea naturii și originii particulelor, operatorul poate utiliza instrumente de sprijin cum ar fi sisteme de asistare în luarea deciziilor, biblioteci de imagini și eșantioane de referință.
                        (D1 și D2 se referă la prima și a doua determinare; *: vertebrate terestre, pești)
                        (D1 și D2 se referă la prima și a doua determinare; *: vertebrate terestre, pești)
                        ”
                     
                  
                        (12)
                     
                     
                        punctul 2.1.4.3 se înlocuiește cu următorul text:
                        „Numărul de determinări
                        Determinările se efectuează pe subeșantioane diferite de 50 g fiecare.
                        Dacă, în urma unei prime determinări efectuate în conformitate cu diagrama de observare stabilită în diagrama 1, nu sunt detectate particule animale, nu este necesară nicio determinare suplimentară, iar rezultatul analizei se raportează utilizând terminologia stabilită la punctul 2.1.5.1.
                        Dacă, în urma unei prime determinări efectuate în conformitate cu diagrama de observare stabilită în diagrama 1, se detectează una sau mai multe particule animale de o anumită natură (și anume, vertebrate terestre sau pești), iar natura particulelor găsite confirmă conținutul declarat al eșantionului, nu este necesară o a doua determinare. Dacă numărul particulelor animale de o anumită natură detectate pe parcursul acestei prime determinări este mai mare de 5, rezultatul analizei se raportează în funcție de natura animală utilizând terminologia stabilită la punctul 2.1.5.3. Altfel, rezultatul analizei se raportează în funcție de natura animală utilizând terminologia stabilită la punctul 2.1.5.2.
                        În alte cazuri, inclusiv atunci când nu a fost furnizată laboratorului nicio declarație de conținut, se efectuează o a doua determinare pornind de la un nou subeșantion.
                        Dacă, în urma celei de a doua determinări, efectuate în conformitate cu diagrama de observare stabilită în diagrama 2, suma particulelor animale de o anumită natură detectate pe parcursul celor două determinări este mai mare de 10, rezultatul analizei se raportează în funcție de natura animală utilizând terminologia stabilită la punctul 2.1.5.3. Altfel, rezultatul analizei se raportează în funcție de natura animală utilizând terminologia stabilită la punctul 2.1.5.2.”
                     
                  
                        (13)
                     
                     
                        punctul 2.1.5 se înlocuiește cu următorul text:
                        „Exprimarea rezultatelor
                        Atunci când raportează rezultatele, laboratorul indică tipul de material care a fost analizat (sediment, reziduu de flotație sau materie primă). Raportarea indică în mod clar numărul de determinări care au fost efectuate și dacă cernerea fracțiunilor înainte de pregătirea lamelor, în conformitate cu ultimul paragraf de la punctul 2.1.3.3.4, nu a fost efectuată.
                        Raportul laboratorului conține cel puțin informații privind prezența constituenților derivați din vertebrate terestre și din pești.
                        Diferitele situații se raportează în modul următor:
                        
                                    2.1.5.1.
                                 
                                 
                                    Nicio particulă animală de o anumită natură detectată:
                                    
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat nu a fost detectată nicio particulă derivată din vertebrate terestre.”
                                             
                                          
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat nu a fost detectată nicio particulă derivată din pești.”
                                             
                                          
                              
                                    2.1.5.2.
                                 
                                 
                                    Între 1 și 5 particule animale de o anumită natură detectate, în cazul în care a fost efectuată o singură determinare, sau între 1 și 10 particule de o anumită natură detectate în cazul efectuării a două determinări (numărul de particule detectate este sub limita de decizie stabilită în procedurile standard de operare (PSO) stabilite de laboratorul de referință al UE pentru detectarea proteinelor animale în hrana pentru animale și publicate pe site-ul internet al acestuia (1)) :
                                    În cazul în care s-a efectuat o singură determinare:
                                    
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat nu au fost detectate mai mult de 5 particule derivate din vertebrate terestre. Particulele au fost identificate ca … [os, cartilagiu, mușchi, păr, coarne …]. Această prezență scăzută se situează sub limita de decizie stabilită pentru această metodă microscopică.”
                                             
                                          
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat nu au fost detectate mai mult de 5 particule derivate din pești. Particulele au fost identificate ca … [oase de pește, solzi de pește, cartilagiu, mușchi, otolit, branhii…]. Această prezență scăzută se situează sub limita de decizie stabilită pentru această metodă microscopică.”
                                             
                                          Atunci când au fost efectuate două determinări:
                                    
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat nu au fost detectate pe parcursul celor două determinări mai mult de 10 particule derivate din vertebrate terestre. Particulele au fost identificate ca … [os, cartilagiu, mușchi, păr, coarne …]. Această prezență scăzută se situează sub limita de decizie stabilită pentru această metodă microscopică.”
                                             
                                          
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat nu au fost detectate pe parcursul celor două determinări mai mult de 10 particule derivate din pești. Particulele au fost identificate ca … [oase de pește, solzi de pește, cartilagiu, mușchi, otolit, branhii…]. Această prezență scăzută se situează sub limita de decizie stabilită pentru această metodă microscopică.”
                                             
                                          De asemenea:
                                    
                                                —
                                             
                                             
                                                În cazul cernerii în prealabil a eșantioanelor, raportul laboratorului menționează fracțiunea în care (fracțiune cernută, fracțiune sub formă de pelete sau grăunțe) au fost detectate particulele animale, întrucât detectarea particulelor animale numai în fracțiunea cernută poate fi semnul unei contaminări a mediului.
                                             
                                          
                                                —
                                             
                                             
                                                Atunci când se detectează doar particule animale care nu pot fi clasificate ca vertebrate terestre sau pești (de exemplu fibre musculare), raportul menționează că doar astfel de particule animale au fost detectate și că nu se poate exclude faptul că provin de la vertebrate terestre.
                                             
                                          
                              
                                    2.1.5.3.
                                 
                                 
                                    Mai mult de 5 particule animale de o anumită natură detectate atunci când s-a efectuat o singură determinare sau mai mult de 10 particule de o anumită natură detectate în cazul a două determinări:
                                    În cazul în care s-a efectuat o singură determinare:
                                    
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat au fost detectate mai mult de 5 particule derivate din vertebrate terestre. Particulele au fost identificate ca … [os, cartilagiu, mușchi, păr, coarne …].”
                                             
                                          
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat au fost detectate mai mult de 5 particule derivate din pești. Particulele au fost identificate ca … [oase de pește, solzi de pește, cartilagiu, mușchi, otolit, branhii…].”
                                             
                                          Atunci când au fost efectuate două determinări:
                                    
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat au fost detectate pe parcursul celor două determinări mai mult de 10 particule derivate din vertebrate terestre. Particulele au fost identificate ca … [os, cartilagiu, mușchi, păr, coarne …].”
                                             
                                          
                                                —
                                             
                                             
                                                „în măsura în care a fost perceptibil la microscopul optic, în eșantionul prezentat au fost detectate pe parcursul celor două determinări mai mult de 10 particule derivate din pești. Particulele au fost identificate ca … [oase de pește, solzi de pește, cartilagiu, mușchi, otolit, branhii…].”
                                             
                                          De asemenea:
                                    
                                                —
                                             
                                             
                                                În cazul cernerii în prealabil a eșantioanelor, raportul laboratorului menționează fracțiunea în care (fracțiune cernută, fracțiune sub formă de pelete sau grăunțe) au fost detectate particulele animale, întrucât detectarea particulelor animale numai în fracțiunea cernută poate fi semnul unei contaminări a mediului.
                                             
                                          
                                                —
                                             
                                             
                                                Atunci când se detectează doar particule animale care nu pot fi clasificate ca vertebrate terestre sau pești (de exemplu, fibre musculare), raportul menționează că doar astfel de particule animale au fost detectate și că nu se poate exclude faptul că provin de la vertebrate terestre.”
                                             
                                          
                              
                  
               (1)  http://eurl.craw.eu/